b'\n_START_ARTICLE_\nVladislavas Oporovskis\n_START_SECTION_\nBiografija\n_START_PARAGRAPH_\nLenkijos bajor\xc5\xb3 Oprovski\xc5\xb3 gimin\xc4\x97s atstovas, herbo \xe2\x80\x9eSulima\xe2\x80\x9c savininkas. Len\xc4\x8dicos vaivados Mikalojaus i\xc5\xa1 Oporuvo (apie 1365\xe2\x80\x931425) antrasis s\xc5\xabnus. Jaunesnysis brolis\xc2\xa0\xe2\x80\x93 Len\xc4\x8dicos vaivada Petras i\xc5\xa1 Oporuvo (apie 1405\xe2\x80\x931467)._NEWLINE_I\xc5\xa1silavinim\xc4\x85 gavo Padujos universitete, kur gavo daktaro laipsn\xc4\xaf. Krokuvos universiteto rektorius (1426) ir teis\xc4\x97s fakulteto profesorius. Dirbo Lenkijos karaliaus Jogailos kanceliarijoje, 1429 m. gavo i\xc5\xa1 jo Kar\xc5\xabnos pakanclerio pareigyb\xc4\x99 (1429\xe2\x80\x931434). Vladislavas Oporovskis buvo vienu i\xc5\xa1 pagrindini\xc5\xb3 karaliaus kompanion\xc5\xb3 vidaus politikoje. Kartu su Mikalojumi Ki\xc4\x8dka dalyvavo 1422 m. teismo procese tarp Lenkijos ir Teuton\xc5\xb3 ordino. 1435 m. gruod\xc5\xbeio 31 d. pasira\xc5\xa1\xc4\x97 taikos sutart\xc4\xaf su Teuton\xc5\xb3 kry\xc5\xbeiuo\xc4\x8diais B\xc5\xbeec-Kujavijoje._NEWLINE_Vladislavas Oporovskis vald\xc4\x97 eil\xc4\x99 beneficij\xc5\xb3 ir ba\xc5\xbeny\xc4\x8dios pareigas, pagrindin\xc4\x97s j\xc5\xb3: Kujavijos vyskupas (1434\xe2\x80\x931449) ir Gniezno arkivyskupas (1449\xe2\x80\x931453). Kaip Gniezno arkivyskupas ir Lenkijos primas ketverius metus vadovavo katalik\xc5\xb3 ba\xc5\xbeny\xc4\x8diai Lenkijos karalyst\xc4\x97je. Jis buvo goti\xc5\xa1kos pilies Oporuve \xc4\xafk\xc5\xabr\xc4\x97jas, ten ir mir\xc4\x97 1453 m. kovo 11 d.'